
Z A P I S N I K

s 29. sjednice Vijeća Gradske četvrti Sesvete, održane 19. listopada 2023 ., s početkom u 18.00 sati u Gradskoj četvrti Sesvete –  Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23
Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Nives Curić, Ivan Dokša, Zorica Gregurić, Željko Grbavac, Mihaela Husić, Matija Kralj, Magdalena Kozarić Špoljarić, Ivan Krivačić, Vedran Ledinščić, Vladimir Marić, Ivana Vladimira Petric, Katarina Petrović.

Nenazočni članovi Vijeća Gradske četvrti Sesvete: 
Damir Pigac
Nazočni radno:
- Ivica Lovrić - zastupnik u Gradskoj skupštini
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara Vladimir Marić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 16 članova Vijeća. Dalje navodi da je članovima Vijeća e-poštom poslan zapisnik s 28. sjednice Vijeća. Upitao je imaju li primjedbi na zapisnik.

Primjedbi na zapisnik nije bilo te je s 16 glasova „za“ jednoglasno usvojen zapisnik s prethodne sjednice.
Izvješće o glasanju za zapisnik s 28. sjednice Vijeća, priloženo je uz ovaj Zapisnik i njegov je sastavni dio.

/ Stjepan Kezerić dolazi na sjednicu u 18,12/

Predsjednik je u pozivu na sjednicu predložio dnevni red, kako slijedi:

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Nacrta prijedloga Odluke o financiranju mjesne samouprave – davanje mišljenja
3. Prijedlog zaključka o osiguranju sredstava za Plan potreba za aktivnostima, programima i projektima unaprjeđenja kvalitete života građanima na području Gradske četvrti Sesvete
4. Prijedlog nacrta Odluke o izradi izmjena i dopuna Prostornog plana Grada Zagreba – davanje mišljenja
5. Prijedlog zaključka o mogućnosti raspolaganju zemljištem k.č.br. 251 k.o. Sesvete
6. Prijedlog zaključka o zakup neizgrađenog građevinskog zemljišta oznake dio k.č.br. 2529/2 k.o. Sesvete novo – davanje mišljenja
7. Prijedlog zaključka o traženoj promjeni ugovorene djelatnosti trgovine u djelatnost frizerskog salona u poslovnom prostoru Huberta Pettana 2/1, površine 161,35 m2 – davanje mišljenja
8. Prijedlog zaključka o zahtjevu za izdavanje suglasnosti za izvedbu murala na trafostanici na lokaciji ulica Ladislava Šabana nasuprot kbr. 14, u Novom Jelkovcu
9. Prijedlog zaključka o što žurnijem započinjanju radova na rekonstrukciji Cerske ulice, u Sesvetama
10. Prijedlog zaključka o dodjeli prostora te omogućavanju djelovanju udruge KUD Sesvete
11. Prijedlog zaključka o dodjeli prostora te omogućavanju djelovanju Udruge veterana 144. Brigade HV
12. Prijedlog zaključka o poboljšanju sigurnosti u Novom Jelkovcu
Razno.

Nadalje predsjednik predlaže, uz obrazloženje za svaku točku zasebno, da se iz dnevnog reda izbace slijedeće točke: 6. Prijedlog zaključka o zakup neizgrađenog građevinskog zemljišta oznake dio k.č.br. 2529/2 k.o. Sesvete novo – davanje mišljenja, točka 7. Prijedlog zaključka o traženoj promjeni ugovorene djelatnosti trgovine u djelatnost frizerskog salona u poslovnom prostoru Huberta Pettana 2/1, površine 161,35 m2 – davanje mišljenja i točka 8. Prijedlog zaključka o zahtjevu za izdavanje suglasnosti za izvedbu murala na trafostanici na lokaciji ulica Ladislava Šabana nasuprot kbr. 14, u Novom Jelkovcu jer nadležna vijeća mjesnih odbora nisu dostavili svoje zaključke.
Predsjednik je zamolio članove Vijeća, ako imaju kakve primjedbe ili prijedloge, da ih iznesu.
Magdalena Kozarić Špoljarić imala je primjedbu na predloženi dnevni red.
Nakon kratke rasprave članovi Vijeća su glasovali te je Vijeće Gradske četvrti Sesvete s 17 glasova „za“ jednoglasno, prihvatilo dnevni red.
Izvješće o glasanju za izbacivanje predmetnih točaka iz dnevnog reda s 29. sjednice Vijeća, priloženo je uz ovaj Zapisnik i njegov je sastavni dio.

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Nacrta prijedloga Odluke o financiranju mjesne samouprave – davanje mišljenja
3. Prijedlog zaključka o osiguranju sredstava za Plan potreba za aktivnostima, programima i projektima unaprjeđenja kvalitete života građanima na području Gradske četvrti Sesvete
4. Prijedlog nacrta Odluke o izradi izmjena i dopuna Prostornog plana Grada Zagreba – davanje mišljenja
5. Prijedlog zaključka o mogućnosti raspolaganju zemljištem k.č.br. 251 k.o. Sesvete
6. Prijedlog zaključka o što žurnijem započinjanju radova na rekonstrukciji Cerske ulice, u Sesvetama
7. Prijedlog zaključka o dodjeli prostora te omogućavanju djelovanju udruge KUD Sesvete
8. Prijedlog zaključka o dodjeli prostora te omogućavanju djelovanju Udruge veterana 144. Brigade HV
9. Prijedlog zaključka o poboljšanju sigurnosti u Novom Jelkovcu
10. Razno.

Vladimir Marić poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća glasovali su te je Vijeće Gradske četvrti Sesvete s 17 glasova „za“ jednoglasno, prihvatilo dnevni red.
Izvješće o glasanju za dnevni red priloženo je uz ovaj Zapisnik i njegov je sastavni dio.

/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2023. 

	Vladimir Marić obrazlaže prijedlog i ukazuje na izmjene u odnosu na prethodno donesen Plan komunalnih aktivnosti Gradske četvrti Sesvete u 2023. Potom je otvorio raspravu. U raspravi sudjeluju Matija Kralj, Nives Curić, Ivan Dokša, Vinko Batinić, Stjepan Kezerić, Mihaela Husić, Ivan Krivačić, Marko Brkić, Ivana Vladimira Petric i Vladimir Marić.

/ Damir Grgić dolazi na sjednicu u 18,36/

	Nakon rasprave, članovi Vijeća su glasovali te je većinom glasova, s 13 glasova „za“ i 5 glasa protiv donijelo:
	
Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog Nacrta prijedloga Odluke o financiranju mjesne samouprave – davanje mišljenja
	
Vladimir Marić obrazlaže prijedlog. Potom je otvorio raspravu. U raspravi sudjeluju Matija Kralj, Nives Curić i Vladimir Marić.
	Nakon rasprave, članovi Vijeća su glasovali te je većinom glasova, s 13 glasova „za“ i 5 glasa protiv donijelo:

Zaključak
 o davanju mišljenja na Nacrt prijedloga Odluke o financiranju mjesne samouprave

/ Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.


Ad 3) Prijedlog zaključka o osiguranju sredstava za Plan potreba za aktivnostima, programima i projektima unaprjeđenja kvalitete života građanima na području Gradske četvrti Sesvete

	Vladimir Marić obrazlaže prijedlog. Potom je otvorio raspravu. U raspravi sudjeluju Ivan Krivačić, Marko Brkić, Ivana Vladimira Petric, Magdalena Kozarić Špoljarić, Željko Grbavac, Stjepan Kezerić, Matija Kralj i Vladimir Marić.
	Nakon rasprave, članovi Vijeća su glasovali te je većinom glasova, s 13 glasova „za“ i 5 glasa protiv donijelo:

Zaključak
 o davanju mišljenja prijedlog osiguranja sredstava za Plan potreba za aktivnostima, programima i projektima unaprjeđenja kvalitete života građana na području Gradske četvrti Sesvete
 
/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog nacrta Odluke o izradi izmjena i dopuna Prostornog plana Grada Zagreba – davanje mišljenja

	Vladimir Marić obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te je većinom glasova, s 13 glasova „za“, 4 protiv i 1 suzdržan glas donijelo:

Zaključak
o davanju mišljenja na Nacrt prijedloga Odluke  o izradi izmjena i dopuna Prostornog plana Grada Zagreba

/ Zaključak se prilaže zapisniku sjednice/

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog zaključka o mogućnosti raspolaganju zemljištem k.č.br. 251 k.o. Sesvete

/ Marko Brkić odlazi sa sjednice u 19,05/

	Vladimir Marić obrazlaže prijedlog zaključka. Potom je otvorio raspravu. U raspravi sudjeluju Magdalena Kozarić Špoljarić, Stipe Jurić, Željko Grbavac i Vladimir Marić.
	Nakon rasprave,  članovi Vijeća su glasovali te je većinom glasova, s 12 glasova „za“ i 5 glasa protiv donijelo:

Zaključak
o mogućnosti raspolaganju zemljištem k.č.br. 251 k.o. Sesvete

/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog zaključka o što žurnijem započinjanju radova na rekonstrukciji Cerske ulice, u Sesvetama

/ Stjepan Kezerić odlazi sa sjednice u 19,08/

	Vladimir Marić obrazlaže prijedlog zaključka. Potom je otvorio raspravu.
	Daljnje rasprave nije bilo, članovi Vijeća su glasovali te je s 16 glasova „za“ jednoglasno donijelo:

Zaključak
o što žurnijem započinjanju radova na rekonstrukciji Cerske ulice, u Sesvetama

/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

7) Prijedlog zaključka o dodjeli prostora te omogućavanju djelovanju udruge KUD Sesvete

/ Stjepan Kezerić dolazi na sjednicu u 19,15/

	Vladimir Marić obrazlaže prijedlog zaključka. Potom je otvorio raspravu. U raspravi sudjeluju Vinko Batinić, Željko Grbavac, Ivana Vladimira Petric, Magdalena Kozarić Špoljarić, Matija Kralj, Nives Curić, Ivan Krivačić, Stjepan Kezerić, Zorica Gregurić i Vladimir Marić. 

/ Željko Blažinović odlazi sa sjednice u 19,21/

	Nakon rasprave, predsjednik je dao na glasanje prijedlog zaključka s dodatkom da se Kulturno – umjetničko društvo Sesvete vrati u sadašnje prostorije nakon renoviranja te da se po sadašnjem Pravilniku žurno dodjeli prostor. Članovi Vijeća su glasovali te je većinom glasova, s 11 glasova „za“, 3 glasa protiv i 2 suzdržana glasa donijelo:

Zaključak
o dodjeli prostora te omogućavanju djelovanju udruge KUD Sesvete

/ Zaključak se prilaže zapisniku sjednice/

Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio.

   8) Prijedlog zaključka o dodjeli prostora te omogućavanju djelovanju Udruge veterana 144. Brigade HV

		Vladimir Marić obrazlaže prijedlog zaključka. Potom je otvorio raspravu. U raspravi sudjeluju Željko Grbavac, Zorica Gregurić, Stjepan Kezerić, Ivan Krivačić, Magdalena Kozarić Špoljarić, Vinko Batinić, Petar Bajan i Vladimir Marić. 
	Nakon rasprave, predsjednik je dao na glasanje prijedlog zaključka s dodatkom da je Vijeće Gradske četvrti Sesvete već više od dvije godine kontinuirano zaprimalo molbe Udruge veterana 144. brigade hrvatske vojske te da se po sadašnjem Pravilniku žurno dodjeli prostor. Članovi Vijeća su glasovali te je većinom glasova, s 11 glasova „za“, 2 glasa protiv i 3 suzdržana glasan donijelo:

Zaključak
o dodjeli prostora te omogućavanju djelovanju Udruge veterana 144. brigade HV-a

/ Zaključak se prilaže zapisniku sjednice/

Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.

/ Petar Bajan odlazi sa sjednice u 19,46/

  9) Prijedlog zaključka o poboljšanju sigurnosti u Novom Jelkovcu

	Vladimir Marić obrazlaže prijedlog zaključka. Potom je otvorio raspravu. U raspravi sudjeluju Katarina Petrović, Zorica Gregurić, Ivan Krivačić, Vinko Batinić, Ivana Vladimira Petric i Vladimir Marić.
	Nakon rasprave,  članovi Vijeća su glasovali te je većinom glasova, s 10 glasova „za“, 3 glasa protiv i 2 suzdržana glasan donijelo:

Zaključak
o poboljšanju sigurnosti u Novom Jelkovcu

/ Zaključak se prilaže zapisniku sjednice/

Izvješće o glasanju za 9. točku dnevnog reda priloženo je uz ovaj Zapisnik i njegov je sastavni dio.

10) Razno

	Vladimir Marić otvorio je raspravu.
	Željko Grbavac ponovno apelira kako se dugo čeka na odgovore od nadležnih ureda te na neka tražnja nikada ni ne dobijemo odgovor. Nadalje postavio je upit da li je pristigao odgovor vezano za uvrštavanje u jedinstveni Fond imena za imenovanje ulice Antuna Sente, zatražio je sastanak s komunalnim i prometnim redarima u Sesvetama.
	Vladimir Marić odgovorio je  kako pročelnik Gradskog ureda za mjesnu samoupravu, promet, civilnu zaštitu i sigurnost g. Andro Pavuna upoznat s problemom dobivanja odgovora od nadležnih ureda te shvaća da je to veliki problem na kojem će se poraditi. Nadalje predsjednik navodi kako će se organizirati sastanak s prometnim i komunalnim redarima u Sesvetama. Potom je kazao kako nije pristigao odgovor vezano za uvrštavanje u jedinstveni Fond imena za imenovanje ulice Antuna Sente.
	
/ Magdalena Kozarić Špoljarić odlazi sa sjednice u 20,08/

	Matija Kralj moli da se svi materijali dostavljaju uz poziv za sjednicu kako i piše u Poslovniku o radu Vijeća Gradske četvrti Sesvete prema članku 42.. Nadalje postavio je upit zašto se ponekad u dopisima na traženje vijećnika napiše ime i prezime člana Vijeća koji je zatražio da se pošalje upit, a ponekad se napiše bez imena i prezimena samo prema tražnju člana Vijeća Gradske četvrti Sesvete.
	Vladimir Marić nadovezao se kako predlaže da se ubuduće svi dopisi šalju temeljem traženja člana Vijeća Gradske četvrti Sesvete. Nadalje navodi kako su se čekali zaključci vijeća mjesnih odbora te su iz toga razloga neki materijali poslani naknadno.
[bookmark: _GoBack]	Zorica Gregurić zatražila je da se na slijedeću sjednicu uvrsti u dnevni red imenovanje prostora kod spomenika poginulih sesvetskim braniteljima u Park sesvetskih branitelja kako bi se još jednom donio zaključak obzirom da se još uvijek nije ništa poduzelo po tom pitanju. 
	Željko Grbavac nadovezao se da se onda uvrti u dnevni red i uvrštavanje u jedinstveni Fond imena za imenovanje ulice Antuna Sente.
	Vladimir Marić odgovorio je da će se uvrstiti na dnevni red na slijedećoj sjednici.
	Zorica Gregurić postavila je upit u kojoj fazi je rekonstrukcija križanja Ulice Ante Starčevića  i Sopničke ulice.
	Vladimir Marić odgovorio je da Vijeće Mjesnog odbora Sesvetska Sopnica pošalje upit prema Vijeću Gradske četvrti Sesvete. 

/  Matija Kralj odlazi sa sjednice u 20,15/

	Vinko Batinić zatražio je da se također uvrsti u dnevni red na slijedećoj sjednici i uvrštavanje u jedinstveni Fond imena fra. Stipo Karajica. Nadalje moli da se pošalje upit prema gradonačelniku budući da ne dobivamo odgovore od nadležnih ureda. Potom je zatražio da se pošalju upiti u kojoj fazi je izgradnja II. etape Branimirove ulice, nadalje u kojoj fazi projektna dokumentacija za ŠRC Luka, predlaže sazivanje sastanka s predstavnicima Povjerenstva za promet i predstavnicima Zagrebačkih cesta, također navodi kako su djeca ugrožena zbog quadova na Lipi te moli da se pošalje dopis na Ministarstvo unutarnjih poslova.
	Vladimir Marić navodi kako je frustrirajuće da se ignorira naša traženja vezano za imenovanja ulica, parkova i trgova te uvrštavanja u Fond imena. Nadalje je kazao kako će se poslati dopis u kojoj je fazi izrada projektne dokumentacije za ŠRC Luka.
Nives Curić ponovno je zamolila da se pošalje upit na Gradski ured za gospodarstvo, ekološku održivost i strategijsko planiranje koje projekte vode ili pripremaju vezano za prostor bivše tvornice „Sljeme“ s obzirom da se prema neslužbenim informacijama kreće na pripremu projekta HABA i glazbene škole. 
Vladimir Marić odgovorio je da će poslati dopis.

/  Ivan Krivačić i Vedran Ledinščić odlaze sa sjednice u 20,18/

Nives Curić predlaže sazivanje sastanak s policijskom postajom Sesvete vezano za preusmjeravanje prometa na Industrijskoj cesti za vrijeme održavanja Sesvetskog sajma u četvrtak. 
Vladimir Marić odgovorio je da će se uskoro sazvati Vijeća za prevenciju pa će se predložiti traženo. 
Nives Curić postavila je upit da li ima nekih novih informacija kada se kreće sanirati klizište uz Vuger potok.
Vladimir Marić odgovorio je da bi radovi trebali započeti do kraja ovoga tjedna u slučaju da ne započnu biti će obavješteni predstavnici medija. Nadalje navodi da se rjeđe sazivaju koordinacije predsjednika vijeća gradskih četvrti s gradonačelnikom. 
Mihaela Husić predložila je da se na sjednicu Vijeća Gradske četvrti Sesvete pozovu predstavnici ZET-a s obzirom na veliku problematiku prometovanja autobusa.
Vladimir Marić odgovorio je da će zatražiti sastanak s predstavnicima ZET-a.
Ivana Vladimira Petric ukazuje na to kako Vijeće Gradske četvrti Sesvete ne smije dozvoliti da bilo koja institucija određuje što će se izbaciti iz Plana komunalnih aktivnosti Gradske četvrti Sesvete. Nedopustivo je to da Podružnica Zrinjevac odredi kojih pet dječjih igrališta će se napraviti u ovoj godini te smatra kako se igralište u Gajišću nije smjelo izbaciti iz Plana komunalnih aktivnosti Gradske četvrti Sesvete. Nadalje moli da se pošalje upit zašto se ne raspisuju natječaji za dodjelu gradskih prostora.
Vladimir Marić kazao je da će poslati dopis.
Željko Grbavac interesira se da li je pristigao odgovor vezano za reklamaciju radova na Trgu Dragutina Domjanića.
Vladimir Marić navodi je da je pristigao vrlo štur odgovor te će se zatražiti komisijski očevid. Nadalje navodi da je također pristigao vrlo štur odgovor na upit za parkiralište kod Gimnazije Sesvete. Predsjednik je zatim izvijestio kako će svi predsjednici vijeća mjesnih odbora Gradske četvrti Sesvete ići pred Gradsku upravu u subotu kako bi izrazili svoje nezadovoljstvo zanemarivanja Gradske četvrti Sesvete.
Stjepan Kezerić također traži da se pošalje žalba na izvedene radove na Trgu Dragutina Domjanića. 



 	Daljnje rasprave nije bilo, te je Vijeće završilo s radom u 20,33.








KLASA: 024-08/23-002/265
URBROJ: 251-13-11-12/004-23-2
Sesvete, 19. listopada 2023. 				                            Predsjednik Vijeća
Zapisnik sastavio:							Gradske četvrti Sesvete

Nives Polojac							      	Vladimir Marić, mag.pol. 



